钦定古今图书集成/明伦汇编/闺媛典/第120卷 > 苏杰妻王氏
## 钦定古今图书集成/明伦汇编/闺媛典/第120卷 > 苏杰妻王氏

按《海澄县志》：王氏，苏杰妻，青嶕人。年二十一而寡。父
母以夫家贫，欲夺其志。时方娠，指腹誓曰：“男女未卜，
当守死不二。”父母怒，绝其往来。既而生男，犹不听归
宁者七年。男长成，乃曰：“吾今可归宁矣。”孝其亲如故。
年八十五而终。男曰珪，习举子业。珪生竦，竦生溥，后
先成进士。